સામગ્રી: ભારતીય ટીમના ફૅન્સને સિવાય કોઈ ચીજ ખુશી નહીં આપી શકે. ટીમ પ્રત્યેના વિશ્વાસ અને જીતની બેચેનીનું કારણ પણ છે, એ કારણને લોકો વિરાટ કોહલીના નામથી ઓળખે છે.

વિરાટ કોહલી વિશ્વનો નંબર વન ટેસ્ટ બૅટ્સમૅન, નંબર વન વન-ડે બૅટ્સમૅન અને નંબર વન ટી-20 બૅટ્સમૅન છે.

2017માં જ્યારે ઇંગ્લૅન્ડ સામેની વન-ડે મૅચમાં ભારતે 351 રનનો લક્ષ્યાંક ચેઝ કર્યો ત્યારે ઇંગ્લૅન્ડના પૂર્વ કૅપ્ટન માઇકલ વૉને વિરાટ કોહલીનાં વખાણ કર્યાં હતાં.

તાજેતરમાં જ એક કાર્યક્રમમાં ઇંગ્લૅન્ડના પૂર્વ ઑલરાઉન્ડર અને 2019 આઈસીસી વર્લ્ડ કપના બ્રાન્ડ ઍમ્બૅસૅડર ઍન્ડ્ર્યુ ફ્લિન્ટૉફે કહ્યું કે વિરાટ કોહલી સચીન તેંડુલકર કરતાં પણ સારા ખેલાડી છે, કદાચ ઑલ ટાઇમ બેસ્ટ!

આ શ્રેષ્ઠ ખેલાડી અને કૅપ્ટન પર કરોડો ફૅન્સને આશા છે, ફૅન્સ માને છે કે ભારત ફરીથી વર્લ્ડ કપ જીતી લાવશે.

પણ આ સ્તરે પહોંચવા સુધીનો વિરાટ કોહલીનો સફર સહેલો રહ્યો નથી.

આ રીતે લાગી લગની

વિરાટ કોહલીનો જન્મ દિલ્હીના એક મધ્યમવર્ગીય પરિવારમાં થયો. પિતા પ્રેમ કોહલીનું સપનું હતું કે વિરાટ એક મોટો ક્રિકેટર બને અને ભારતીય ટીમ માટે રમે. તેમણે વિરાટનું ઍડમિશન દિલ્હીમાં કોચ રામકુમાર શર્માની એકૅડૅમીમાં કરાવ્યું.

વિરાટની લગન અને કોચની મહેનતે તેમને સફળતા અપાવી અને સમય જતા વિરાટને દિલ્હીની રણજી ટીમમાં પણ સ્થાન મળ્યું. પછી કંઈક એવું થયું જેને રાતોરાત વિરાટને એક યુવા ખેલાડીમાંથી પરિપક્વ ક્રિકેટર બનાવી દીધા.

દિલ્હીની રણજી મૅચ કર્ણાટક સાથે હતી. દિલ્હીની ટીમની હાલત ખરાબ હતી અને મૅચ બચાવવી મુશ્કેલ લાગતી હતી. સામેની ટીમના 446 રનના જવાબમાં દિલ્હીએ 5 વિકેટ ગુમાવીને 103 રન પર દિવસ પૂરો કર્યો, વિરાટ 40 પર નોટઆઉટ ખેલાડી રહ્યા હતા.

તેમના ઘરે સ્થિતિ ઠીક નહોતી. પિતા પ્રેમ કોહલી કેટલાક દિવસથી પથારીવશ હતા અને એ રાત્રે તેમનું અવસાન થયું.

કોચ રાજકુમાર શર્માએ 'વિરાટ કોહલી - ધ મેકિંગ ઑફ એ ચૅમ્પિયન' લખતી વખતે ઇન્ટરવ્યૂમાં જણાવ્યું કે તે ઑસ્ટ્રેલિયામાં હતા ત્યારે તેમને વિરાટનો ફોન આવ્યો.

તેમણે કહ્યું, "ફોન પર વિરાટ રડી રહ્યા હતા. તેમણે જણાવ્યું કે આ સ્થિતિ સર્જાઈ છે અને શું કરવું જોઈએ. મેં પૂછ્યું કે તું શું કરવા ઇચ્છે છે તો તેને કહ્યું હું રમવા માગું છું. મારો જવાબ હતો તો એવું જ કરો."

"થોડા કલાકો પછી વિરાટનો ફરીથી ફોન આવ્યો અને ફરીથી તે રડતો હતો. તેણે કહ્યું કે અમ્પાયરે તેને ખોટી રીતે આઉટ આપ્યો છે."

વિરાટે દિલ્હી માટે વિકેટકીપર-બૅટ્સમૅન...\nઅગાઉની સામગ્રીનો સારાંશ નીચે મુજબ કરી શકાય છે:
તારીખ પાંચ જૂન 2019. આ દિવસથી ભારતીય ટીમ વર્લ્ડ કપ 2019 માટે પોતાનો સફર શરૂ કરશે. પ્રથમ મૅચ દક્ષિણ આફ્રિકા વિરુદ્ધ સાઉથૅમ્પ્ટનમાં રમાશે.